એવામાં ‘ગુજરાત સમાચાર’ માં જાહેરાત વાંચી, અમદાવાદની એક કોમર્સ કોલેજમાં પૂર્ણ સમયના વ્યાખ્યાતાની જરૂર હતી. આશા ભરેલા મેં તરત જ અરજી કરી દીધી. આમ તો હું એમ.કોમ, પીએચ.ડી.યુનિ.ફર્સ્ટ છું. હું ભણ્યો એ જ કોલેજમાં મારા અધ્યાપકને મદદ કરવા અને મને અનુભવ મળે એ હેતુથી ઘણી વખત તેઓ બોલાવે ત્યારે લેકચર લેવા પણ જાઉં. વિધાર્થીઓ મારાં શિક્ષણ કાર્યથી પૂર્ણ સંતોષ પામે અને હું મનોમન પ્રાર્થું કે, ‘હે ભગવાન, ભાવિમાં મને સર્વિસ મળશે તો આથી પણ સુંદર રીતે મહેનત કરી ભણાવીશ અને ભાવિ અધ્યાપકો તૈયાર કરીશ.’ પણ સગાવાદ આગળ ગમે તેટલી ફર્સ્ટ કલાસની ડિગ્રીઓ પણ પાણી ભરે !